ఎరెబుని జిల్లా
ఎరెబుని, ఆర్మేనియా దేశ రాజధానయిన యెరవాన్ లో ఉన్నటువంటి 12 జిల్లాలలో ఒకటి. ఇది నగరమధ్యలోని ఆగ్నేయ భాగంలో ఉంటుంది. దేనిలోనే ఎరెబుని కోట ఉన్నది. ఎరెబునికు సరిహద్దులుగా పడమటన షెంగావిత్ జిల్లా, ఉత్తరాన కెంట్రాన్, నార్క్-మరాష్ మరియు నార్ నార్క్ జిల్లాలు, తూర్పున కొటయ్క్ జిల్లాలు, నుబరాషెన్ జిల్లా మరియు కొటయ్క్ ప్రావిన్స్ జిల్లాలు ధక్షిణాన ఉన్నవి.
ఇది యెవెరన్ నగరంలోని 21.52% భూభాగం అనగా 48 చ.కి. వైశాల్యంలో ఉంది. ఎరెబుని వైశాల్యపరంగా యెరవాన్ లో అతిపెద్ద జిల్లా. అయితే దానిలోని 29 చ.కి. నివాస లేదా వాణిజ్య భవనాలు ఆక్రమించి ఉన్నాయి. ఇది అనధికారికంగా చిన్న విభాగాలుగా విభజింపబడినది అవి ఎరెబుని ప్రాంతం,  నార్ అరేష్,  సరితాగ్, వర్దాషన్,  ముషవన్, వెరిన్ జ్రేషన్ మరియు  నార్ బుటానియ. జిల్లా యొక్క ప్రధాన భాగంలో  సాసుంట్సి డావిట్ స్క్వేర్ మరియు మెట్రో రైల్వేస్టేషను ఉంటాయి.  ఎరెబుని వీధి, సాసుంట్సి డావిట్ వీధి, లిబరేటర్స్ స్ట్రీట్, ఇవాన్ ఐవజోస్కి వీధి, రోత్సావ్-ఆన్-డాన్ వీధి, డేవిడ్ బెక్ వీధి, అరిన్ బెర్డ్ వీధి, అర్ట్షాక్ అవెన్యూ (గతంలో "బాకు అవెన్యూ"), మరియు మూవ్సెస్ ఖోరెనట్సి స్ట్రీట్ లోని దక్షిణ సగభాగం ఈ ప్రాంతంలోని ప్రధాన  రహదారులు.
ఝాబౌ
ఝాబౌ జిల్లా మధ్యప్రదేశ్ పశ్చిమ భాగంలో ఉంది. జిల్లా సరిహద్దులో పంచమల్ జిల్లా, గుజరాత్ రాష్ట్రంలోని వదోదరా జిల్లా, రాజస్థాన్ రాష్ట్రంలోని బన్‌స్వారా జిల్లా, మరియు అలిరాపూర్ జిల్లా, ధార్ జిల్లా మరియు రట్లం జిల్లాలు ఉన్నాయి. జిల్లా వైశాల్యం 3,782 చ.కి.మీ.జిల్లా భూభాగం ఎత్తుపల్లలుగా ఉంటుంది. వార్షిక వర్షపాతం 800 మి.మీ. జిల్లా 5 తాలూకాలు మరియు 6 డెవెలెప్మెంటు బ్లాకులుగా (మండలాలు) విభజించబడి ఉంది.
ఝాబౌ జిల్లా 2008 మేలో 2 జిల్లాలుగా (ఝాభౌ మరియు అలిరాజ్పూర్) విభజించబడింది. 
ఝాబౌ జిల్లా అత్యధిక కరువు బాధిత ప్రాంతంగా గుర్తుంచబడింది. ఝాబౌ జిల్లాలో నిస్సారమైన భూములు అధికంగా ఉన్నాయి. జిల్లాలోని స్త్రీలు చక్కని వెదురు వస్తువులు, బొమ్మలు, పూసల మాలలు మరియు ఇతర వస్తువులు వంటి సంప్రదాయ వస్తులు తయారు చేస్తారు. అలాగే ఇతర గృహాలంకరణ వస్తువులను కూడా తయారు చేస్తుంటారు. పురుషులు టీర్ కంథి, ధనుర్భాణాలు వారి చిహ్నంగా ధరిస్తుంటారు. అది వారి శూరత్వం - స్వీయరక్షణకు గుర్తుగా ఉంటుంది.